Երեկ ԱԺ ՀՀԿ-ական պատգամավոր Հակոբ Հակոբյանը սենսացիոն հայտարարություն է արել: «Ժողովուրդ» օրաթերթի հետ զրույցում նա ասել է. «Աղքատը քիչ է ծախսում, հետեւաբար՝ թանկացումը բերում է նրան, որ աղքատը ստիպված, ինքնաբուխ ձեւով խուսափելու է թանկացած ապրանքներից: Պետական քաղաքականությունն էլ նրա համար է, որ եթե թանկացումն աղքատ շերտին կարողանա հարվածել, ապա նրանց պետք է պաշտպանել թանկացումներից: Հիմա դրա կարիքը չկա, որ պետությունն անդրադառնա դրան: Աղքատ մարդկանց մոտ սովորություն կա, որ նրանք խուսափում են թանկացած կամ թանկ ապրանք գնելուց»: